पाएं अपने शहर की ताज़ा ख़बरें और फ्री ई-पेपरडाउनलोड करें
जिले में काेराेना का संक्रमण लगातार बढ़ रहा है। जिले में जितने मरीज मिल रहे हैं उनमें ग्रामीण इलाकों के लाेगाें की संख्या ज्यादा है। पिछले 10 दिनों में जितने मरीज मिले हैं उनमें ग्रामीण इलाकों से 75 प्रतिशत लाेग हैं। 25 अप्रैल से चार मई के बीच जिले मेें 4638 काेराेना मरीज मिले हैं। इनमें 1171 शहरी क्षेत्र के हैं। जबकि 3467 ग्रामीण इलाकाें के हैं। कुछ प्रखंडों को छोड़ दें तो अन्य प्रखंडों में संक्रमण तेजी से फैल रहा है। हालात बेकाबू होता देख प्रशासन को लाॅकडाउन लगाने से पहले ही बिहपुर, रंगरा चौक, नवगछिया और सुल्तानगंज में बाजारें बंद करानी पड़ीं। इसके अलावा कंटेन्मेंट जोन को बढ़ाया गया। उसकी निगरानी के लिए मजिस्ट्रेट और पुलिस की तैनाती की गई है।
हालात अप्रैल के अंतिम हफ्ते से बिगड़ी है। सरकारी आंकड़ों के मुताबिक मार्च के अंतिम सप्ताह में 59% मरीज मिल रहे थे। जबकि अप्रैल के दूसरे हफ्ते से गांवों में मरीज बढ़ने लगे। अब औसत 75% पर आ गया है। दरअसल, इस बार बाहर से आने वाले को बेरोकटोक गांव-घर में घुसने की आजादी मिली हुई है। पिछले साल तो सरकारी स्तर पर क्वारेंटाइन सेंटर भी बनाए गए थे। प्रवासियों को वहां 10 दिनों तक ठहरने की व्यवस्था की गई थी। क्वारेंटाइन सेंटर पर ही कोविड टेस्ट की व्यवस्था होने से संक्रमित व्यक्तियों की पहचान होने और उनके इलाज की व्यवस्था की गई थी। लेकिन इस बार न क्वारेंटाइन सेंटर बनाया गया और न ही ग्रामीणों ने बाहरी को प्रवेश पर रोक लगाई। जिसका नतीजा रोज काफी संख्या में मरीज मिल रहे हैं। कई गांवों में पंचायत प्रतिनिधि आसन्न चुनाव को लेकर दिल्ली-मुंबई से लौटे लोगों को चाहकर भी नहीं रोक पा रहे हैं। पंचायताें के मुखिया का कहना है, पिछले माह करीब 50 हजार लोग बाहर से कई गांवाें में ट्रेनों से लौटे हैं। स्टेशन पर करीब 10 हजार की जांच हुई है। इनमें करीब 3000 मरीज मिले। प्रशासन काे हर यात्री की जांच करनी थी। यह अब तक नहीं हुई और वे गांवों में बेफिक्र घूम रहे हैं। उनकी टोकाटोकी नहीं होने से भी मरीज बढ़ रहे हैं।
ग्रामीण इलाकाें में हाेगी कांटैक्ट ट्रेसिंग
टाउन के बनिष्पत ग्रामीण क्षेत्रों में इंफेक्शन रेट ज्यादा है। जिस लोकेशन पर ज्यादा मरीज मिले हैं, वहां कंटेनमेंट जाेन बढ़ाए गए हैं। वहां कांटैक्ट ट्रेसिंग कर वन टू वन टेस्टिंग कराएंगे। लॉकडाउन से भी स्प्रेड रोकने में सहूलियत होगी।- सुब्रत सेन, डीएम, भागलपुर
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva mag_Deva awa_Deva zho_Hant eng_Latn